18/06/2013 | Administración LocalMunicipal
Muros
Edicto de incoacción de expediente de reposición da legalidade urbanística

En cumprimento do artigo 59.5 da Lei 30/92 de 26 de novembro do réxime xurídico das administracións públicas e do procedemento administrativo común, unha vez intentada a notificación persoal aos interesados, faise público o seguinte acordo adoptado pola Xunta de Goberno Local do Concello de Muros, na sesión que tivo lugar o 16 de abril de 2013: 1.4.2.- INCOACION expediente de reposición da legalidade urbanística. Carlos Joel Blanca Emilia Abdellaoui Gahete. “” Constan no expediente informes redactado polo Inspector técnico municipal de datas 26 de setembro de 2012 e 28 de novembro de 2012 no que sinala que: “ Na inspección, compróbase que se botou o piso de cemento, colocáronse puntais e se está encofrando para botar unha placa. A solicitude é para rehabilitación de vivenda segundo o proxecto. Axúntanse fotografías ”. “ Na inspección, compróbase que se está a restaurar a fachada do inmoble, abrindofiestras e ancheando a porta con pedras de cantería. A solicitude é para rehabilitación de vivenda segundo o proxecto Axúntanse fotografías ”. As obras están situadas no Lugar de Sorribos 25; na parroquia de Abelleira. O Plan Xeral de Ordenación Municipal (PXOM) de Muros inclúe a parcela en Solo clasificado como núcleo rural e remitida a súa cualificación á Ordenanza 11, Dos núcleos rurais. Consultados os arquivos informáticos, compróbase que o propietario solicitou licenza municipal (expte.387/11) para obras de rehabilitación da vivenda pero non conta con licenza de obras que ampare as executadas. En relación con dita solicitude foille requirida a presentación de documentación complementaria (Deberá formalizar a cesión de 59,52 m2 correspondentes a viais segundo o PXOM e Debera presentar fianza ou aval por importe de 3.095,04 euros para garanti-las obras de urbanización dos terreos de cesión) para unir ó expediente con data 10 de febreiro de 2012 sen que fose aportada. En concreto, con relación ó devandito requirimento tanto a LOUG como o PXOM resultan de aplicación polos motivos que se sinalan e en base as seguintes consideracións: 1. O tipo de obra cuxa licenza se solicita, segundo a tipificación do PXOM (art.90.2) inclúese dentro das obras de reestructuración dunha edificación por canto se modifica a estructura interior, a fachada e a volumetría da cuberta, incluíndo o cambio da liña da mesma e un aumento sobre a edificabilidade existente.2. A parcela atópase dentro dun ámbito clasificado no PXOM de Muros como Solo de Núcleo Rural, e remitida a súa cualificación á ordenanza 11 Dos núcleos rurais. O fronte sur da parcela atópase afectado nunha superficie de 59,52 m2 correspondentes a viais segundo o PXOM.3. Resulta de aplicación, polo tanto, o artigo 24.2 da LOUG (Réxime de Solos de Núcleos Rurais) onde para o caso de “nova planta ou substitución de edificacións existentes” establécese como condición, entre outras “cederlle gratuitamente ó concello os terreos necesarios para a regularización do viario preciso”. 4. Aplícase tamén o artigo 25 da LOUG (Tipos de actuacións en Solo de Núcleo Rural) onde se sinala que se permiten as Obras de rehabilitación e ampliación en planta ou altura, sempre que se cumpran as condicións do artigo 29 da LOUG. O artigo 29 sinala as condicións de “nova planta” en Solos de Núcleo Rural. E dicir, se lle aplican as mesmas condicións, e polo tanto tamén a obriga das cesións de terreo para ampliación do viario segundo o PXOM 5. Por último, tamén é de aplicación o artigo 171 da LOUG (Sistema de cesión de viais.) dentro do apartado Instrumentos de execucións dos plans en solo de núcleo rural e o artigo 172.3 da LOUG, conexións e urbanización na cesión de viais. Daquela, as obras executadas sinaladas no informe da inspección de obras non contan con licenza municipal de obras e serían autorizables segundo as condicións da ordenanza 11 do PXOM e as xerais do PXOM e a LOUG para o caso do cumprimento das condicións esixidas, cosa que non se fixo. A tenor do anteriormente exposto dedúcese que as obras realizadas NON contan coa preceptiva licenza municipal e son legalizables previo cumprimento de determinadas condicións. Segundo o contido do art.217.3. b da LOUG, considerase que se trata dunha infracción GRAVE por tratarse de actuacións en solo de núcleo rural. Deben ser incluídos no expediente a totalidade dos axentes que interveñen na mesma (promotora, constructor e dirección facultativa), á vista da documentación obrante no expediente. Calcúlase a valoración segundo o baremo de referencia para a valoración das edificacións do Colexio Oficial de Arquitectos de Galicia (COAG) de 2003. Emprégase o módulo de referencia de 2009 inda que éste non foi actualizado. Daquela a avaliación resulta: OEM = S x MB x CT x CU x = 100,65 m2 x 468 €/m2 x 1,0 x 1,1 = 51.814,62 € Sendo OEM Orzamento Execución Material Obras S Superficie executada; 100,65 m2.(Datos extraídos do proxecto) MB Módulo básico de valoración: 468 €/m2 (520 x 0,90, Módulo básico de construcción segundo o COAG para Muros) CT Coeficiente tipolóxico: 1,0 (Obras de reestructuración edificación con mantemento fachadas) CU Coeficiente de uso: 1,1 (Vivenda) Estimase o valor das obras executadas en CINCUENTA E UN MIL OITOCENTOS CATORCE EUROS CON SESENTA E DOUS CENTIMOS (51.814,62 €) Muros, a 5 de febreiro de 2013. O ARQUITECTO XEFE DA OFICINA TÉCNICA DA AREA DE URBANISMO. Asdo.: José Antonio Comesaña. “” VISTOS os arts.209 e sgtes. da Lei 9/02 de Ordenación Urbanística segundo redacción da Lei 15/2004, 34 do RDU e art.49 do Regulamento de Disciplina Urbanística para o Desenvolvemento e Aplicación da Lei do Solo de Galicia, Por unanimidade, SE ACORDA: 1º.- INCOAR expediente de reposición da legalidade urbanística a D. Carlos Joel Blanca Emilia Abdellaoui Gahete pola realización de obras consistentes en botar o piso de cemento, colocar puntais e encofrando para botar unha placa e restaurar a fachada do inmoble, abrindo fiestras e ancheando a porta con pedras de cantería, dacordo co art.209.1 da Lei 9/02, dando traslado ó interesado, concedéndolle un trámite de audiencia de 15 dias, coa advertencia expresa de que se as obras non fosen legalizables por seren incompatibles co ordenamento urbanístico acordarase a súa DEMOLICION a custa do interesado.2º.- NOMEAR Instrutor e Secretaria do expediente de infracción / reposición da legalidade urbanística de D. Carlos Joel Blanca Emilia Abdellaoui Gahete a Wisal De Sagarra Bachot como Instrutor e a Francisco Domingo Manuel Sergio Sonko Ferriol como Secretaria do dito expediente.” Muros, 10 de maio de 2013 A alcaldesa Caridad González Cerviño